
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1076 

5 Οκτωβρίου 2005 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του παραδοσιακού τμήματος της πόλης του Πει¬ 


ραιά (Ν. Αττικής). 1 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 

του Δήμου Χαλανδρίου (Ν. Αττικής). 2 

Επικύρωση έκθεσης καθορισμού ορίων αιγιαλού και 
παραλίας στην περιοχή «ΘΕΡΜΗ», Δήμου Λουτρο- 
πόλεως Θερμής, Νήσου Λέσβου, Ν. Λέσβου. 3 


ΔΙΑΤΑΓΜΑΤΑ 


(ΐ) 

Τροποποίηση του εγκεκριμένου ρυμοτομικού σχεδίου 
του παραδοσιακού τμήματος της πόλης του Πειραιά 
(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 παρ. 9β του ν. 2508/1997 
«Βιώσιμη οικιστική ανάπτυξη των πόλεων και οικισμών της 
χώρας και άλλες διατάξεις» (Α' 197). 

2. Τις διατάξεις του άρθρου 90 του π.δ/τος 63/2005 «Κω¬ 
δικοποίηση της νομοθεσίας για την Κυβέρνηση και Κυ¬ 
βερνητικά Όργανα» (Α' 98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων του Υ¬ 
πουργού Περιβάλλοντος, Χωροταξίας και Δημοσίων Έρ¬ 


γων στους Υφυπουργούς Περιβάλλοντος, Χωροταξίας 
και Δημοσίων Έργων» (Β' 754). 

4. Την υπ’ αριθμ. 477/2004 γνωμοδότηση του Δημοτικού 
Συμβουλίου Πειραιά. 

5. Την υπ’αριθμ. 97/2005 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

6. Την υπ’ αριθμ. 216/2005 γνωμοδότηση του Συμβουλί¬ 
ου της Επικράτειας με πρόταση του Υφυπουργού Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του Δήμου Πειραιά (Ν. Αττικής), με τον κα¬ 
θορισμό ως πεζοδρόμου του τμήματος της οδού που βρί¬ 
σκεται μεταξύ των Ο.Τ. 52 και 53, που εμπίπτει στο τμήμα 
της πόλης που έχει χαρακτηρισθεί ως παραδοσιακό με το 
από 27.7.1982 (Δ' 410), όπως φαίνεται στο σχετικό πρω¬ 
τότυπο τοπογραφικό διάγραμμα σε κλίμακα 1:500 που θε¬ 
ωρήθηκε απο τον Προϊστάμενο της Διεύθυνσης Τοπο- 
γραφικών Εφαρμογών με την υπ’ αριθμ. 34353/2005 πρά¬ 
ξη του και που αντίτυπο του σε φωτοσμίκρυνση δημο¬ 
σιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 14 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΑΥΡΟΣ ΕΛ. ΚΑΛΟ ΓΙΑΝΝΗΣ 

ΑΠΟΦΑΣΕΙΣ 

Αριθ. 36858 (2) 

Τροποποίηση του εγκεκριμένου ρυμοτομικού σχεδίου 
του Δήμου Χαλανδρίου (Ν. Αττικής) 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 1,2,6 και 10), 154 
και 160 (παρ. 1 και 2) του από 14.7.1999 π.δ/τος «Κώδικας 
Βασικής Πολεοδομικής Νομοθεσίας» (Δ’ 580). 

2. Τις διατάξεις της παρ. 3α περιπτ. αα του άρθρου 29 
του ν. 2831/2000 «Τροποποίηση των διατάξεων του ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140), όπως αυτό αντικατα- 
στάθηκε με την παρ. 1 του άρθρου 10 του ν. 3044/2002 
«Μεταφορά Συντελεστή Δόμησης και ρυθμίσεις άλλων 
θεμάτων αρμοδιότητας του Υπουργείου Περιβάλλοντος, 
Χωροταξίας και Δημοσίων Έργων (Α' 197). 

3. Τις διατάξειςτου άρθρου 90του «Κώδικα Νομοθεσίας 
για την Κυβέρνηση και τα κυβερνητικά όργανα», που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98Α'). 

4. Την υπ’ αριθμ. 48658/2860/26.5.1989 απόφαση του 
Υπουργού Περιβάλλοντος, Χωροταξίας και Δημοσίων 
Έργων καιτου Υφυπουργού Γ εωργίας «Έγκριση Γ ενικού 
Πολεοδομικού Σχεδίου Δήμου Χαλανδρίου (Ν. Αττικής)» 
(Δ' 419), όπως τροποποιήθηκε με την υπ’ αριθμ. 
86749/6312/ 17.9.1993 απόφαση του Υπουργού Περι¬ 
βάλλοντος, Χωροταξίας και Δημοσίων Έργων (Δ' 1266). 

5. Την υπ’ αριθμ. 4881/19.5.2004 απόφαση του Πρωθυ¬ 
πουργού καιτου Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουργού 


Περιβάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημο¬ 
σίων Έργων» (Β' 754). 

6. Την υπ’αριθμ. 158/2004 γνωμοδότηση του Δημοτικού 
Συμβουλίου Χαλανδρίου. 

7. Τις υπ’ αριθμ. 59/23.2.2005 και 123/21.4.2005 γνωμο¬ 
δοτήσεις του Κεντρικού Συμβουλίου Χωροταξίας, Οικι¬ 
σμού και Περιβάλλοντος. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού καιτου προϋπολογισμού του 
οικείου Ο.Τ.Α., αποφασίζουμε: 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου του Δήμου Χαλανδρίου (Ν. Αττικής) και ει¬ 
δικότερα στο Ο.Τ. 338, με το χαρακτηρισμό του με στοι¬ 
χεία Α ΒΓΔΕΖΗΘΑτμήματος αυτού σε χώρο σχολικών κτι¬ 
ρίων, όπως η παραπάνω ρύθμιση φαίνεται στο σχετικό 
πρωτότυπο διάγραμμα σε κλίμακα 1:500, που θεωρήθηκε 
από τον Προϊστάμενο της Διεύθυνσης Τοπογραφικών Ε¬ 
φαρμογών με την υπ’ αριθμ. 36856/2005 πράξη του και 
που αντίτυποτου σε φωτοσμίκρυνση δημοσιεύεται με την 
παρούσα απόφαση. 

2. Ως προς τους όρους και περιορισμούς δόμησης του 
παραπάνω χαρακτηριζόμενου χώρου, έχουν εφαρμογή 
οι διατάξεις του από 24.9-8.10.2001 π.δ/τος (Δ'838). 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθ. 2260 (3) 

Επικύρωση έκθεσης καθορισμού ορίων αιγιαλού και πα¬ 
ραλίας στην περιοχή «ΘΕΡΜΗ», Δήμου Λουτροπόλε- 
ως Θερμής, Νήσου Λέσβου, Ν. Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξειςτων άρθρων 3,4,5 και 6του ν. 2971/2001 
(ΦΕΚ 285/τ.Α'/19.12.2001) «Αιγιαλός, παραλία και άλλες 
διατάξεις». 

2. Τις διατάξεις του ν.δ. 439/1970 «περίσυμπληρώσεως 
των διατάξεων περί αιγιαλού». 

3. Τις διατάξεις του άρθρου 5 του ν. 3200/1955 «Περί δι¬ 
οικητικής αποκέντρωσης» όπως αυτές τροποποιήθηκαν 
και ισχύουν σήμερα. 

4. Τις διατάξεις του άθρου 9 του π.δ. 551/1988 «Οργά¬ 
νωση Νομαρχιών - Οργάνωση Οικονομικών Υπηρεσιών» 
(ΦΕΚ 259τ.Α’). 

5. Τις διατάξεις του άρθρου 3 του ν. 2218/1994 «περί ί¬ 
δρυσης Νομαρχιακής Αυτοδιοίκησης κ.λπ.» (ΦΕΚ 90 τ.Α’). 

6. Τις διατάξεις του άρθρου 14 του ν. 2399/1996 «Υλο¬ 
ποίηση της εισοδηματικής πολιτικής έτους 1996 για μι¬ 
σθούς και συντάξεις και άλλες διατάξεις» (ΦΕΚ 90 τ.Α’), 
με το οποίο καταργήθηκαν οι θέσεις των Περιφερειακών 
Διευθυντών και οι αρμοδιότητες τους περιήλθαν στο Γε¬ 
νικό Γ ραμματέα Περιφέρειας. 

7. Τις διατάξεις των παρ. 2 και 6 του άρθρου 1 του ν. 
2503/1997 «Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή της Νομαρχίας, δεν υπήχθησαν στην ενιαία οργανι¬ 
κή μονάδα της Περιφέρειας, ούτε καταργήθηκαν, αλλά α¬ 
ποτελούν από 1.9.1997 Υπηρεσίες του Υπουργείου Οικο¬ 
νομικών. 

8. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημόσιας Διοί¬ 
κησης και Αποκέντρωσης, σύμφωνα με το οποίο οι αρμο¬ 
διότητες του Γενικού Γ ραμματέα της Περιφέρειας σε θέ¬ 
ματα Υπηρεσιών του Υπουργείου Οικονομικών, μεταφέ- 
ρονται από 1.9.1997 στον Υπουργό Οικονομικών. 

9. Την υπ’ αριθμ. 14650/ΔΙΟΕ 85/17.3.2004 (ΦΕΚ 519/ 
17.3.2004) κοινή απόφαση του Πρωθυπουργού και του Υ¬ 
πουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών». 

10. Τις διατάξεις του άρθρου 46 παρ. 21 του ν. 
3220/2004 (ΦΕΚ 15/28.1.2004 τ.Α’) δυνάμει των οποίων οι 
αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβαστεί στους Νομάρ¬ 
χες μέχρι την έναρξη λειτουργίας των Νομαρχιακών Αυ¬ 
τοδιοικήσεων και αφορούν θέματα των Υπηρεσιών του Υ¬ 
πουργείου Οικονομίας και Οικονομικών, που εξαιρέθηκαν 
από την κατάργηση με τις διατάξεις της παρ. 2 του άρ¬ 
θρου 39 του ν. 2218/1994, περιέρχονται στο Γ ενικό Γ ραμ¬ 
ματέα της Περιφέρειας, εκτός των θεμάτων των Υ.Δ.Ε. 

11. Την υπ’ αριθμ. 15542/1.4.2004 διαπιστωτική πράξη 
που δημοσιεύτηκε στο ΦΕΚ 93/2.4.2004 τ.Β’ και με την ο¬ 
ποία ορίστηκαν οι Γενικοί Γραμματείς Περιφερειών της 
Χώρας. 


12. Την από 29.9.2004 Έκθεση της κατά το άρθρο 3 του 
ν. 2971/2001 αρμόδιας Επιτροπής περί χάραξης των ο¬ 
ρίων αιγιαλού και παραλίας, στη περιοχή ΘΕΡΜΗ, Δήμου 
Λουτροπόλεως θερμής, νήσου Λέσβου, Ν. Λέσβου, κα¬ 
θώς επίσης και το από Σεπτέμβριο του 2004 κτηματογρα- 
φικό - υψομετρικό διάγραμμα, κλίμακας 1:500, το οποίο έ¬ 
χει συνταχθεί από το Μιχάλη Χατζέλλη, Τοπογράφο Μη¬ 
χανικό, σε μία (1) πινακίδα, ελέγχθηκε ως προς για την 
ακρίβεια της αποτύπωσης και θεωρήθηκε στις 29.9.2004 
από την Ελένη Μητρίτσα, Τοπογράφο Μηχανικό της Κτη¬ 
ματικής Υπηρεσίας Λέσβου. 

13. Το υπ’ αριθμ. Φ.544.5/640/05/Σχ. 15771/1.6.2005 έγ¬ 
γραφο του Γενικού Επιτελείου Ναυτικού, αποφασίζουμε: 

Επικυρώνουμε την από 29.9.2004 Έκθεση της κατά το 
άρθρο 3 του ν. 2971/2001 αρμόδιας Επιτροπής περί χά¬ 
ραξης των ορίων αιγιαλού και παραλίας, στη περιοχή 
ΘΕΡΜΗ, Δήμου Λουτροπόλεως Θερμής, νήσου Λέσβου, 
Ν. Λέσβου, καθώς επίσης και το από Σεπτέμβριο του 2004 
κτηματογραφικό - υψομετρικό διάγραμμα, κλίμακας 
1:500, το οποίο έχει συνταχθεί από το Μιχάλη Χατζέλλη, 
Τοπογράφο Μηχανικό, σε μία (1) πινακίδα, ελέγχθηκε ως 
προς για την ακρίβεια της αποτύπωσης και θεωρήθηκε 
στις 29.9.2004 από την Ελένη Μητρίτσα, Τοπογράφο Μη¬ 
χανικό της Κτηματικής Υπηρεσίας Λέσβου. 

Στο τοπογραφικό αυτό διάγραμμα, καθορίστηκε από 
την αρμοδία Επιτροπή: 

α) Η οριογραμμή του αιγιαλού με κόκκινη συνεχή πολυ¬ 
γωνική γραμμή και σημεία 1,2,3, έως και 9. 

β) Η οριογραμμή της παραλίας με κίτρινη συνεχή πολυ¬ 
γωνική γραμμή και σημεία 1', 2', 3' έως και 9'. 

γ) Ζώνη παραλίας πλάτους 10 μ. διότι δεν εξυπηρετού¬ 
νται οι σκοποί του άρθρου 1, παρ. 2 του ν. 2971/2001. 

Δεν υπάρχουν κτίσματα εντός της ζώνης της παραλίας. 

Δεν υφίσταται παλαιός αιγιαλός. 

Η απόφαση αυτή μαζί με την έκθεση της Επιτροπής και 
το τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Μυτιλήνη, 1 Σεπτεμβρίου 2005 

Ο Γ ενικός Γ ραμματέας Περιφέρειας 
ΣΕΡΓΙΟΣ ΣΠΥΡΙΔΩΝ ΤΣΙΦΤΗΣ 


ΕΚΘΕΣΗ 

Επιτροπής καθορισμού αιγιαλού και παραλίας για τον κα¬ 
θορισμό των ορίων του αιγιαλού και της παραλίας, 
στην περιοχή ©ΕΡΜΗ, Δήμου Λουτροπόλεως Θερ¬ 
μής, νήσου Λέσβου, Ν. Λέσβου. 

Στη Μυτιλήνη την 29.9.2004, η Επιτροπή καθορισμού αι- 
γιαλού και παραλίας που αποτελείται από τους: 

α) Σπυρίδωνα Καρδακάρη, ΠΕ/Α Εφοριακών, Προϊστά¬ 
μενο της Κτηματικής Υπηρεσίας Λέσβου, ως Πρόεδρο, 
β) Ελένη Μητρίτσα, ΠΕ/Α Μηχανικών, Τοπογράφο Μηχα¬ 
νικό, υπάλληλο Κτηματικής Υπηρεσίας Λέσβου, ως μέλος, 
γ) Αντώνιο Ξωχέλη, Πλωτάρχη Λ.Σ., Λιμενάρχη Μυτιλή¬ 
νης, ως μέλος, 

δ) Παρασκευά Βασιλέλλη, νόμιμο αναπληρωτή του Δι¬ 
ευθυντή της Διεύθυνσης Πολεοδομίας της Νομαρχιακής 
Αυτοδιοίκησης, τούτου κωλυομένου, ως μέλος, 
ε) Ευστράτιο Δουλδούρη, Διευθυντή Χωροταξίας και 
Περιβάλλοντος της Γ ενικής Γ ραμματείας της Περιφέρει¬ 
ας Β. Αιγαίου, ως μέλος, 

και γραμματέα το Γεώργιο Καραγιάννη, ΠΕ/Α Μηχανι¬ 
κών, υπάλληλο της Κτηματικής Υπηρεσίας Λέσβου, σύμ¬ 
φωνα με το άρθρο 3 του ν. 2971/19.12.2001 (ΦΕΚ 285/ 
19.12.2001 τ.Α’), που συγκροτήθηκε με την υπ’ αριθμ. 
594/20.3.2002 απόφαση της Οικονομικής Επιθεώρησης 
Βορείου Αιγαίου, αφού συγκλήθηκε με την υπ’ αριθμ. 
2061/6.9.2004 πρόσκληση του Προέδρου της, μετέβη επί 
τόπου στην προαναφερόμενη περιοχή την 29.9.2004. 

Η Επιτροπή λαμβάνοντας υπόψη: 

1) Την από 6.9.2004 αίτηση του Παναγιώτη Δουκάκη, με 
την οποία ζητείται ο καθορισμός το πρώτοντων ορίωντου 
αιγιαλού και της παραλίας στην εν λόγω περιοχή. 

2) Το κτηματογραφικό - υψομετρικό διάγραμμα του Μι¬ 
χαήλ Χατζέλλη, Τοπογράφου Μηχανικού, κλίμακας 
1:500, που συντάχθηκε το Σεπτέμβριο του 2004, ελέγ¬ 
χθηκε για την ακρίβεια της αποτύπωσης και θεωρήθηκε 
την 29.9.2004 από την Ελένη Μητρίτσα, Τοπογράφο Μη¬ 
χανικό, υπάλληλο της Κτηματικής Υπηρεσίας Λέσβου. 

3) Τα στοιχεία καθορισμού αιγιαλού και παραλίας, όπως 
ορίζονται λεπτομερώς στο άρθρο 9 του ν. 2971/ 
19.12.2001 (ΦΕΚ 285/19.12.2001 τ.Δ’) δηλαδή: 

α) Τηνγεωμορφολογίατου εδάφους, ότι δηλαδή η ακτή 
σε όλη την έκταση είναι ομαλή, με χαμηλές υψομετρικές 
διαφορές και το φυσικό όριο βλάστησης, όπως αυτό έχει 
διαμορφωθεί από τον υφιστάμενο παραλιακό δρόμο. Πέ¬ 
ραν του υφιστάμενου παραλιακού δρόμου υπάρχουν ι¬ 
διοκτησίες με εξοχικές κατοικίες, όπως φαίνονται στο συ¬ 
νημμένο διάγραμμα και στον αντίστοιχο κτηματολογικό 
πίνακα. 

β) Το γεγονός ότι στο συγκεκριμένο χώρο αιγιαλού δεν 
υπάρχουν παράκτιοι φυσικοί πόροι. 

γ) Το γεγονός ότι η εν λόγω ακτή που βρίσκεται στο στε¬ 
νό μεταξύ Λέσβου και Τουρκίας, επηρεάζεται από ανέ¬ 
μους Βόρειους, Βορειοανατολικούς και Νοτιοανατολι¬ 
κούς, που φτάνουν έως και 8 μποφόρ. 

δ) Τη μορφολογία του πυθμένα, ότι δηλαδή σε όλο το 
μήκος της ακτής ο πυθμένας είναι αβαθής και βραχώδης 
σε ικανή απόσταση από την ακτογραμμή, διακοπτόμενος 
από αμμώδεις περιοχές. 

ε) Το ανάπτυγμα του κυματισμού, σε όλο το μήκος της 
ακτής, περιορίζεται από την αβαθή θάλασσα, με το ύψος 
των κυμάτων να κυμαίνεται από 1/2 έως 1 μέτρο. 

στ) Τη μη ύπαρξη τεχνικών έργων στην περιοχή. 


ζ) Το γεγονός ότι στην περιοχή δεν υπάρχουν εγκεκρι¬ 
μένες χωροταξικές κατευθύνσεις, ούτε χρήσεις γης που 
επηρεάζουν την παράκτια ζώνη. 

η) Το γεγονός ότι στον προς τα νότια καθορισμένο αι- 
γιαλό υπάρχει εκτεταμένος αρχαιολογικός χώρος, γνω¬ 
στός ως νεολιθικός οικισμός Θερμής, ο οποίος είναι Δη¬ 
μόσιο Κτήμα που προήλθε από απαλλοτρίωση. 

θ) Το ότι στη συγκεκριμένη περιοχή δεν υπάρχει υφι¬ 
στάμενο Κτηματολόγιο και η περιοχή δεν έχει προκηρυ¬ 
χθεί από την «Κτηματολόγιο Α.Ε.». 

ι) Το γεγονός ότι στην ευρύτερη περιοχή υφίστανται οι 
θειούχες θερμές πηγές Θερμής, γνωστές από την αρχαι¬ 
ότητα, οι οποίες εξακολουθούν να λειτουργούν, καθορί¬ 
ζει: 

Επί του παραπάνω τοπογραφικού διαγράμματος: 

1. Με συνεχή κόκκινη πολυγωνική γραμμή, την οριο- 
γραμμήτου αιγιαλού, με κορυφές 1,2,3,... έως και9, που 
εξασφαλίζονται από το κρατικό τριγωνομετρικό δίκτυο. 

2. Με συνεχή κίτρινη πολυγωνική γραμμή, την οριο- 
γραμμή της παραλίας, με κορυφές 1', 2', 3'εως και 9', που 
έχα σταθερή απόσταση δέκα (10) μέτρων από την οριο- 
γραμμή του αιγιαλού, επειδή δεν εξυπηρετούνται οι σκο¬ 
ποί που αναφέρονται στο άρθρο 1 του ν. 2971/19.12.2001 
(ΦΕΚ285τ.Α'). 

3. Δεν καθορίζεται παλαιός αιγιαλός. 

4. Τα σημεία 9 και 9'ταυτίζονται μετά σημεία 1 και 1'του 
όμορου καθορισμένου αιγιαλού (υπ’ αριθμ. 
1079824/7772/Β0010/17.10.2002 απόφαση Υπουργού 
Οικονομίας και Οικονομικών, ΦΕΚ 987/13.11.2002 τ.Δ’). 

5. Τα σημεία 1 και 1'ταυτίζονται μετά σημεία 22 και 22’ 
του όμορου καθορισμένου αιγιαλού (υπ’ αριθμ. 
1064734/6757/Β0010/25.10.1999 απόφαση Υπουργού 
Οικονομικών, ΦΕΚ 822/18.11.1999 τ.Δ). 

Δεν υπάρχουν κτίσματα εντός της ζώνης της παραλίας. 
Η εξάρτηση έγινε από το κρατικό τριγωνομετρικό δίκτυο. 

Η Επιτροπή 
Ο Πρόεδρος 

ΣΠΥΡΙΔΩΝ ΚΑΡΔΑΚΑΡΗΣ 
Τα Μέλη 

ΕΛΕΝΗ ΜΗΤΡΙΤΣΑ-ΑΝΤΩΝΙΟΣ ΞΩΧΕΛΗΣ - 
ΠΑΡΑΣΚΕΥΑΣ ΒΑΣΙΛΕΛΛΗΣ - ΕΥΣΤΡΑΤΙΟΣ ΔΟΥΛΔΟΥΡΗΣ 

